Dette er en perle av et sted! En fantastisk hage og brygge, med over snittet hyggelige verter og en nydelig skogskatt. Vi fikk Hagen og bryggen for oss selv i sydenvarmen i Oslo i tre dager i juli. Bussen går rett utenfor huset og tar deg til Bjørvika på ca 12 min. Bjørvika har virkelig fått et løft de siste årene og har blitt en helt ny fantastisk bydel i Oslo, med spisesteder, strender, museum, operaen og det nye hovedbiblioteket.
Leiligheten har nydelig utsikt mot Oslo og Nesodden og er skinnende ren og med god standard. Det er både bad og eget toalett. Strender, turveier, butikk og en hyggelig kafé ligger i gåavstand. Det eneste som trekker ned er nærheten til Mosseveien, som gjør at man ikke kan ha vinduene på soverommene åpne på natten uten å unngå mye trafikkstøy. For oss gikk dette fint, men for dem med dårlig sovehjerte er det greit å være oppmerksom på at dette vil kunne være sjenerende.
Støy er ikke et problem nede i Hagen, og vi kan anbefale stedet på det varmeste.